Senát v trestnom konaní na okresnom súde pozostáva z jedného sudcu a z dvoch prísediacich (laici zvolení na výkon tejto funkcie miestnymi samosprávnymi orgánmi), na krajskom súde ako odvolacom súde pozostáva z troch sudcov, na Najvyššom súde ako odvolacom súde a pri prerokúvaní dovolania pozostáva z troch sudcov Najvyššieho súdu a pri rozhodovaní opravného prostriedku proti rozhodnutiu iného senátu Najvyššieho súdu pozostáva z piatich sudcov Najvyššieho súdu. Senát v civilných veciach sa skladá spravidla z troch sudcov, pričom senáty rozhodujú len na krajských súdoch a na Najvyššom súde. Na Najvyššom súde môže rozhodovať aj senát zložený zo siedmych sudcov (tzv. "veľký senát"). Vo veciach správneho súdnictva konajú a rozhodujú sudcovia správneho kolégia na krajskom súde v trojčlenných senátoch zložených z predsedu a dvoch sudcov. Najvyšší správny súd koná a rozhoduje v trojčlenných senátoch alebo v päťčlenných senátoch.
Ak senát najvyššieho súdu pri svojom rozhodovaní dospeje k právnemu názoru, ktorý je odlišný od právneho názoru, ktorý už bol vyjadrený v rozhodnutí iného senátu najvyššieho súdu, postúpi vec na prejednanie a rozhodnutie veľkému senátu. V uznesení o postúpení veci odôvodní svoj odlišný právny názor.
§ 48 ods. 1 zákona č. 160/2015 Z. z. (Civilný sporový poriadok).
kolektív [[Term:sudca|sudcov]], ktorý rozhoduje v zákonom stanovených veciach v trestnom, civilnom a správnom súdnom konaní, pričom v trestnom konaní môže byť zložený aj z jedného sudcu a dvoch prísediacich
§ 2 ods. 16 zákona č. 301/2005 Z. z. (Trestný poriadok); § 44 zákona č. 160/2015 Z. z. (Civilný sporový poriadok); § 19 ods. 2 zákona č. 162/2015 Z. z. (Správny súdny poriadok).
konanie pred sudcom pre prípravné konanie